عمر هيكل

اللواء عمر هيكل هوا دكتور عسكرى مصري، اتعرف بدوره القيادي في مكافحة فيروس سي ضمن مبادرة «100 مليون صحة»، وهو أستاذ أمراض الباطنه والكبد، ورئيس الأكاديمية الطبية العسكرية السابق (2006–2012) وأسهم بشكل أساسي في علاج أكتر من 4.5 مليون مريض.

 النشأة والتعليم 
اتولد اللوا عمر هيكل في كفر الزيات بالغربية، لعيلة ريّيسة كان ابوه مهندس ري في مياه رشيد. دخل عمر طب عين شمس واتخرج منها سنة 1971، وكان الأول على دفعته، وبعدين خَد ماجستير أمراض الجهاز الهضمي سنة 1979، ودكتوراه في الكبد والجهاز الهضمي سنة 1988. بعدها خد بعثة تدريب في كلية «رويال فري» في لندن تحت إشراف الدكتوره شيلا شيرلوك، رائدة في طب الكبد عالميًا.

 المسيرة المهنية 
 العمل بالمستشفيات العسكرية 
بعد التخرّج انضم لسلاح الطب العسكري وخدم في مستشفيات زي كوبري القبة وغمرة والمعادي العسكري.

 رئاسة الأكاديمية الطبية العسكرية 
اتعين رئيس الاكاديميه الطبيه العسكريه في يوليو 2006 وفضل لحد أغسطس 2012. تحت قيادته:
 وسع البحوث والتعاون الدولي مع جامعات ومؤسسات عالمية.
 نظم المؤتمر الدولي الثالث للأكاديمية في 2008 بحضور خبراء من مصر وخارجها.
 دعم تطوير المعاهد الطبية التابعة للأكاديمية.

 دوره فى مكافحه فيروس سى 
كان من اهم قيادات نجاح حمله «100 مليون صحه» وفحص وعلاج فيروس سي، واللى امتدت بعدها لمتابعه اكتر من 60 مليون مواطن 0، والحمله نجحت بالتنسيق مع كبار قادة الاكاديميه زَيّ اللوا دكتور احمد فوزى التاودي رئيس الاكاديميه وقتها، واللوا دكتور هشام عبد الرؤوف الرئيس السابق، ونواب الرئيس وقتها اللوا دكتور غاده صلاح المنباوى واللوا دكتور امين فؤاد شاكر ومدراء المعاهد وكمان المسؤولين الصحيين العسكريين والمدنيين، اللى بنوا منظومه فحص وعلاج متكامله. 
التعاون القيادى ده خلاهم قدروا يعالجوا اكتر من 4.5 مليون مريض بسعر 1,400 جنيه للكورس الكامل (3 شهور)، ونسب الاصابه قلت من اكتر من 14% لاقل من 0.1% فى اقل من 10 سنين.

 4. الجوائز والتكريمات 
 وسام الجمهورية (الطبقة الثانية)
 ميدالية الخدمة الطويلة والقدوة الحسنة
 جائزة الطبيب المثالي من نقابة الأطباء المصرية

 5. الحياة الشخصية 
متجوز من البروفيسيرة اميمه محمد حسن، أستاذة الفارماكولوجي، وعندهم بنتين. يعمل حاليا بعيادته الخاصة. دايمًا بيقول إن الانضباط العسكري والتدين هما سر نجاحه في الطب.

 المراجع 

تصنيف:أطباء عسكريون مصريون
تصنيف:خريجو جامعة عين شمس
تصنيف:مواليد القرن 20
تصنيف:أكاديميون مصريون